CELEX: 62017CA0341
Language: et
Date: 2019-05-15 00:00:00
Title: kohtuasi C-341/17 P: Euroopa Kohtu (kaheksas koda) 15. mai 2019. aasta otsus — Kreeka Vabariik versus Euroopa Komisjon (Apellatsioonkaebus — Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfond (EAGF) ja Euroopa Maaelu Arengu Põllumajandusfond (EAFRD) — Kulutused, mida Euroopa Liit ei rahasta — Kreeka Vabariigi kulutused — Määrus (EÜ) nr 1782/2003 — Määrus (EÜ) nr 796/2004 — Pindalatoetused — Mõiste „püsikarjamaa“ — Kindlamääraline finantskorrektsioon — Varasema korrektsiooni mahaarvamine)

29.7.2019   
            
            
               ET
            
            
               Euroopa Liidu Teataja
            
            
               C 255/3
            
         
      Euroopa Kohtu (kaheksas koda) 15. mai 2019. aasta otsus — Kreeka Vabariik versus Euroopa Komisjon
      (kohtuasi C-341/17 P) (1)
      
      (Apellatsioonkaebus - Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfond (EAGF) ja Euroopa Maaelu Arengu Põllumajandusfond (EAFRD) - Kulutused, mida Euroopa Liit ei rahasta - Kreeka Vabariigi kulutused - Määrus (EÜ) nr 1782/2003 - Määrus (EÜ) nr 796/2004 - Pindalatoetused - Mõiste „püsikarjamaa“ - Kindlamääraline finantskorrektsioon - Varasema korrektsiooni mahaarvamine)
      (2019/C 255/04)
      Kohtumenetluse keel: kreeka
      
         Pooled
      
      
         Apellant: Kreeka Vabariik (esindajad: G. Kanellopoulos, A. Vasilopoulou ja E. Leftheriotou)
      
         Teine menetlusosaline: Euroopa Komisjon (esindajad: D. Triantafyllou ja A. Sauka)
      
         Hageja toetuseks menetlusse astuja: Hispaania Kuningriik (esindaja: A. Sampol Pucurull)
      
         Resolutsioon
      
      
                  1.
               
               
                  Tühistada Euroopa Liidu Üldkohtu 30. märtsi 2017. aasta otsuse Kreeka vs. komisjon (T-112/15, EU:T:2017:239) punktid 2 ja 3 esiteks osas, milles Üldkohus jättis rahuldamata Kreeka Vabariigi hagiavalduse, analüüsides üksnes korrektsiooni, mis eelarveaastal 2009 tehti taotlusaasta 2008 suhtes seoses maaelu arengut käsitleva ühise põllumajanduspoliitika (ÜPP) teise samba toetustele kohaldatava 5 % suuruse finantskorrektsiooniga, ning jättes analüüsimata korrektsiooni, mis eelarveaastal 2010 tehti taotlusaasta 2008 suhtes summas 5 496 524,54 eurot seoses maaelu arengut käsitleva ÜPP teise samba toetustele kohaldatava 5 % suuruse finantskorrektsiooniga, ning teiseks osas, milles otsustati kohtukulude jaotamine.
               
            
                  2.
               
               
                  Jätta apellatsioonkaebus ülejäänud osas rahuldamata.
               
            
                  3.
               
               
                  Tühistada komisjoni 19. detsembri 2014. aasta rakendusotsus 2014/950/EL, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, osas, milles see puudutab komisjoni 2. mai 2013. aasta rakendusotsuse 2013/214/EL, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, arvesse võtmist 5 496 524,54 euro suuruse korrektsioonisumma arvutamisel, 270 175,45 euro suuruse mahaarvamise tegemisel ja 5 226 349,09 euro suuruse finantsmõju esinemisel seoses Kreeka Vabariigi tehtud kulutustega maaelu arengu sektoris Feader Axe 2 (2007–2013, pindalapõhised meetmed) eelarveaasta 2010 kohta puuduste tõttu põldude identifitseerimise süsteemis (LPIS) ja kohapealsetes kontrollides (teine sammas, taotlusaasta 2008).
               
            
                  4.
               
               
                  Jätta Kreeka Vabariigi ja Euroopa Komisjoni kohtukulud esimeses kohtuastmes ja apellatsiooniastmes nende endi kanda.
               
            
                  5.
               
               
                  Jätta Hispaania Kuningriigi kohtukulud tema enda kanda.
               
            
         (1)  ELT C 249, 31.7.2017.